Абукаев-Эмгак Вячеслав

Вячеслав Абукаев-Эмгак (Абукаев Вячеслав Александрович) 5 январь 1959 и Мишкан кымдемӹн Токтар солашты шачын. 6 иӓш школышкы тыменяш кен. 5 класс гӹц "Ямде лий" газетӹш юнкор семӹнь сирӓш тӹнгӓлӹн. Кӓндӓкш классым пӹтӓрӹмӹкӹжӹ Чорай кӹдӓлӓш школышты тыменьӹн.

1975 ин МарКУ-н истори да филологий факультетӹш тыменяш пырен. 

1980 и годшен "Ямде лий" газетӹн, "Ончыко" дӓ "Пионер йӱк" журналвлӓ редакциштӹштӹ пӓшӓлен.

Пӹтӓртӹш ивлӓн М. Шкетан лӹмӓн Марий кугижӓнӹш драма театрышты сӹлнӹшая пӧлкӓм вуйлатен.

Вячеслав Абукаев-Эмгак 10 утла книгӓм пецӓтлен лыктын, шукы пьесыжы негӹцеш театрвлӓштӹ спектакльвлӓм шӹнденыт, 100 утла мырылан шамакым сирен, руш йӹлмӹ гӹц шукы сӓрен.

1990 ин Олык Ипай лӹмӓн кугижӓнӹш премин лауреатшы лин.

2006 и годшен Марий Элын Калык сирызыжы.

2007 ин С. Г. Чавайн лӹмӓн кугижӓнӹш премин лауреатшы.

29 майын 2008 ин колен. Тыдым шачмы кымдемӹштӹжӹ таенӹт.

Категори:Мары персоналивлӓ
Категори:Сирӹзӹвлӓ